ประเมินสัญญาณของภาวะหัวใจวาย ฟื้นตัวจากหัวใจวาย ขอความช่วยเหลือในระหว่างเกิดภาวะหัวใจวาย
อาการเจ็บหน้าอกแบบอ่อนๆ หรือรู้สึกอึดอัดในทรวงอก คืออาการซึ่งพบบ่อยมากที่สุดของภาวะหัวใจวาย ไม่ใช่อาการเจ็บปวดรวดร้าวที่จู่ๆ ก็เกิดขึ้น คุณอาจรู้สึกเจ็บเหมือนมีน้ำหนักมากกดทับบนหน้าอก มีอาการบีบรัดหรือตึงรอบหน้าอก หรือเป็นโรคอาหารไม่ย่อย /อาการแสบร้อนกลางอก   อาการเจ็บปวดปานกลางหรือเจ็บปวดอย่างหนัก หรือความรู้สึกอึดอัดในอกนั้น ตามปกติจะเกิดกับร่างกายซีกซ้ายหรือที่กลางหน้าอก โดยความเจ็บปวดจะคงอยู่นานหลายนาที และอาจจะเจ็บปวดน้อยลง ก่อนจะกลับมาปวดเหมือนเดิมอีก ในระหว่างที่เกิดภาวะหัวใจวาย คุณอาจรู้สึกเจ็บปวด รู้สึกกดดัน รู้สึกว่าถูกบีบรัดหรือแน่นอก อาการเจ็บที่หน้าอกอาจลามไปยังส่วนอื่นๆ ของร่างกาย รวมทั้งที่คอ บ่า แผ่นหลัง ขากรรไกร ฟัน และท้อง อาการเจ็บหน้าอกอาจเกิดขึ้นพร้อมกับอาการอื่นๆ ซึ่งบ่งชี้ว่าคุณกำลังหัวใจวาย อย่างไรก็ตาม เป็นความจริงที่ว่า หลายคนหัวใจวายโดยมีอาการเจ็บหน้าอกเพียงเล็กน้อย หรือไม่เจ็บเลย หากคุณมีอาการต่างๆ ดังต่อไปนี้ โดยเฉพาะอย่างยิ่ง หากเกิดขึ้นพร้อมกับเจ็บหน้าอก จงเข้ารับการรักษาทางการแพทย์:  ภาวะหายใจไม่อิ่ม อาจเกิดอาการหายใจลำบากชนิดที่ไม่อาจจะอธิบายได้ ซึ่งเกิดขึ้นก่อนหรือเกิดขึ้นพร้อมกับเจ็บหน้าอก แต่อาจจะเป็นสัญญาณบ่งชี้เพียงอย่างเดียวของภาวะหัวใจวาย การหายใจแรงหรือจำเป็นต้องหายใจเข้าลึกๆ ยาวๆ อาจเป็นสัญญาณเตือนว่าคุณกำลังจะหัวใจวาย  รู้สึกอยากจะอาเจียน ในบางครั้ง อาจจะเกิดอาการปวดท้อง คลื่นไส้ และอาเจียน พร้อมกับภาวะหัวใจวายด้วย จนอาจทำให้เข้าใจผิด คิดว่าเป็นไข้หวัดใหญ่  เวียนศีรษะหรือมึนงงคล้ายจะเป็นลม ความรู้สึกว่าโลกกำลังเคลื่อนที่หรือโลกหมุน หรือความรู้สึกว่าคุณจะเป็นลม (หรือเป็นลมไปแล้วจริงๆ ) อาจเป็นสัญญาณเตือนภาวะหัวใจวาย   วิตกกังวล คุณอาจรู้สึกวิตกกังวล จู่ๆ ก็เกิดอาการแพนิค (ตื่นตระหนก) หรือมีความรู้สึกที่ไม่อาจอธิบายได้ว่าสิ่งเลวร้ายมากกำลังจะเกิดขึ้น สัญญาณบ่งชี้ซึ่งพบบ่อยมากที่สุดของภาวะหัวใจวายทั้งในบุรุษและสตรีคือเจ็บหน้าอก แต่สตรี (และบุรุษบางคน) อาจทุกข์ทรมานจากภาวะหัวใจวาย โดยมีอาการเจ็บหน้าอกเพียงเล็กน้อย หรืออาจไม่เจ็บหน้าอกเลย สตรีกับ คนชราและผู้ป่วยโรคเบาหวาน มีความเป็นไปได้มากกว่าที่จะหัวใจวาย ไม่ว่าจะเจ็บหน้าอกด้วยหรือไม่ก็ตาม:  สตรีมักมีอาการเจ็บหน้าอก ซึ่งไม่ใช่แบบที่รู้กันว่าเป็นความเจ็บปวดชนิดบดขยี้และกระทันหันของภาวะหัวใจวาย ความเจ็บปวดนี้อาจจะเป็นๆ หายๆ เริ่มเป็นอย่างช้าๆ แล้วรุนแรงมากขึ้นเมื่อเวลาผ่านไป อาการจะบรรเทาลงหากได้พักผ่อน และอาการจะหนักมากขึ้นระหว่างการใช้แรงกาย อาการเจ็บปวดที่ขากรรไกร คอ และแผ่นหลังเป็นสัญญาณที่พบบ่อยครั้งมากที่สุดของภาวะหัวใจวาย โดยเฉพาะอย่างยิ่งในสตรี อาการเจ็บปวดที่หน้าท้องช่วงบน การมีเหงื่อกาฬไหล (cold sweats) คลื่นไส้และอาเจียน พบได้บ่อยครั้งในสตรีมากกว่าในบุรุษ สัญญาณเหล่านี้อาจถูกตีความผิดพลาดว่าเป็นอาการแสบร้อนกลางอก อาหารไม่ย่อย หรือไข้หวัดใหญ่ การมีเหงื่อกาฬไหลจากความกระวนกระวายเป็นอาการซึ่งพบบ่อยมากที่สุดในสตรี ตามปกติจะรู้สึกเหมือนกับเครียดหรือวิตกกังวล มากกว่าจะเป็นเหงื่อที่ไหลออกมาตามปกติหลังจากออกกำลังกาย หรือเคลื่อนไหวออกแรงอื่นๆ ความวิตกกังวล อาการแพนิคที่ไม่อาจจะอธิบายได้ และความรู้สึกว่าสิ่งเลวร้ายกำลังจะเกิดขึ้น เป็นอาการของโรคที่พบบ่อยในสตรีมากกว่าในบุรุษ การที่จู่ๆ ก็รู้สึกอ่อนเพลีย เหนื่อยอ่อน และหมดแรงอย่างผิดปกติโดยไม่อาจอธิบายได้ เป็นสัญญาณซึ่งพบบ่อยมากที่สุดของภาวะหัวใจวายในสตรี อาการป่วยเหล่านี้สามารถเกิดขึ้นเพียงช่วงสั้นๆ หรือเรื้อรังนานหลายวัน ภาวะหายใจไม่อิ่ม มึนงงคล้ายจะเป็นลม และเป็นลม อาการหัวใจวายส่วนใหญ่จะก่อตัวขึ้นอย่างช้าๆ แทนที่จะจู่โจมเหยื่ออย่างกะทันหัน หลายคนไม่ตระหนักความจริงว่ากำลังประสบกับสถานการณ์ฉุกเฉินทางการแพทย์ครั้งใหญ่ครั้งหนึ่ง จงขอรับความช่วยเหลือทางการแพทย์ในทันที  ความเร็วเป็นสิ่งจำเป็น เพราะประมาณ  60% ของผู้ที่เสียชีวิตจากหัวใจวายเกิดขึ้นภายในหนึ่งชั่วโมงแรก ในทางตรงกันข้าม ผู้ที่ไปถึงโรงพยาบาลภายในหนึ่งชั่วโมงครึ่งหลังจากเริ่มเกิดอาการ จะมีโอกาสรอดสูงกว่าผู้ที่ไปถึงหลังจากนั้น   หลายคนเข้าใจผิด คิดว่าสัญญาณของภาวะหัวใจวายคืออาการป่วยของโรคอื่นๆ รวมทั้ง อาการแสบร้อนกลางอก ไข้หวัดใหญ่ ความวิตกกังวล และอื่นๆ มีความสำคัญที่คุณจะต้องไม่เมินเฉยหรือประเมินต่ำเกินไปสำหรับอาการป่วยต่างๆ ซึ่งอาจจะบ่งชี้ถึงภาวะหัวใจวาย จงขอความช่วยเหลือในทันที อาการป่วยต่างๆ อาจค่อนข้างจะแตกต่างกันในแต่ละคน อาจจะแสดงอาการน้อยหรืออาการหนักก็ได้ และอาจเป็น ๆ หาย ๆ ในช่วงเวลาหลายชั่วโมง หลายคนอาจทุกข์ทรมานจากภาวะหัวใจวาย หลังจากมีอาการป่วยเพียงเล็กน้อย หรือไม่มีอาการใดๆ เลย เมื่อคุณรอดชีวิตจากภาวะหัวใจวาย มีความสำคัญที่คุณจะปฏิบัติตามคำแนะนำของแพทย์เพื่อการฟื้นตัว ทั้งในช่วงถัดจากวันที่เกิดเหตุและในระยะยาว มีโอกาสดีที่คุณจะรักษาตัวด้วยยาตามใบสั่งแพทย์ เพื่อลดการแข็งตัวของเลือด มีความเป็นไปได้มากที่สุดที่คุณน่าจะต้องรักษาตัวด้วยยาขนานนี้ไปจนตลอดชีวิต พบได้ค่อนข้างจะบ่อยที่ผู้รอดตายจากหัวใจวายจะมีอาการหดหู่เป็นช่วงๆ  อาการหดหู่อาจมีสาเหตุมาจากความอึดอัดใจ  ความสงสัยในตัวเอง ความรู้สึกไม่พอเพียง ความรู้สึกผิดเรื่องชีวิตที่เลือกใช้ก่อนหน้านี้ และความกลัวเรื่องอนาคตที่ไม่แน่นอน แผนฟื้นฟูสุขภาพกายภายใต้การกำกับดูแล การหวนกลับมาเชื่อมต่อทางสังคมกับครอบครัว เพื่อนฝูง เพื่อนร่วมงาน และความช่วยเหลือจากวิชาชีพจิตวิทยา คือวิธีการที่ผู้รอดชีวิตสามารถกลับมาใช้ชีวิตปกติหลังจากเกิดภาวะหัวใจวาย หากคุณเคยหัวใจวายมาแล้วครั้งหนึ่ง คุณมีความเสี่ยงเพิ่มขึ้นที่จะหัวใจวายเป็นครั้งที่สอง เกือบหนึ่งในสามของผู้เกิดภาวะหัวใจวายในสหรัฐฯในแต่ละปี คือผู้ที่รอดชีวิตจากภาวะหัวใจวายครั้งก่อนหน้านั้น ปัจจัยต่างๆ ที่ตามมานี้ จะทำให้คุณยิ่งมีความเสี่ยงเพิ่มขึ้นที่จะหัวใจวายเป็นครั้งที่สอง :  สูบบุหรี่ หากคุณสูบบุหรี่ มีโอกาสเพิ่มเกือบเท่าตัวที่จะหัวใจวาย  คอเลสเตอรอลสูง ระดับของคอเลสเตอรอลซึ่งมีผลดีต่อสุขภาพ คือหนึ่งในเหตุเสริมที่สำคัญที่สุดต่อภาวะหัวใจวาย และผลข้างเคียงอื่นๆ เกี่ยวกับโรคหัวใจ คอเลสเตอรอลสูงสามารถอันตรายเป็นพิเศษ เมื่อเข้าคู่กับความดันโลหิตสูง เบาหวาน และการสูบบุหรี่  โรคเบาหวาน สามารถเพิ่มโอกาสที่จะหัวใจวาย โดยเฉพาะอย่างยิ่ง หากไม่ได้ควบคุมให้เหมาะสม   โรคอ้วน การมีน้ำหนักตัวมากเกินไปอาจทำให้ระดับความดันเลือดกับคอเลสเตอรอลเพิ่มสูง และนำไปสู่ภาวะแทรกซ้อนของหัวใจ ยิ่งกว่านั้น โรคอ้วนสามารถทำให้เกิดโรคเบาหวาน เป็นอีกปัจจัยหนึ่งที่ทำให้คุณเสี่ยงจะหัวใจวายเป็นครั้งที่สอง ภาวะแทรกซ้อนทางอายุรกรรมจากสไตล์การใช้ชีวิตแบบไม่ดีต่อสุขภาพ ทำให้คุณมีความเสี่ยงมากยิ่งขึ้น ที่จะทุกข์ทรมานจากภาวะหัวใจวายครั้งที่สอง  ความเฉื่อยชา โรคอ้วน คลอเรสเตอรอล น้ำตาลในเลือด ความดันเลือดโรค ความเครียด และการสูบบุหรี่ล้วนเพิ่มความเสี่ยงที่จะหัวใจวาย  ลดการบริโภคไขมันทรานส์ และไขมันชนิดอิ่มตัว กับมุ่งหลีกเลี่ยงอาหารซึ่งใช้ไขมันพืชที่ผ่านกระบวนการเติมไฮโดรเจนบางส่วน ลดคลอเรสเตอรอลให้น้อยลง สามารถทำได้สำเร็จโดยผ่านทางอาหาร การออกกำลังกายอย่างสม่ำเสมอ หรือกินยาลดคอเรสเตอรอลตามที่แพทย์สั่ง วิธีที่ดีวิธีหนึ่งที่จะลดคอเลสเตอรอลของคุณคือกินปลาซึ่งมีกรดไขมันที่จำเป็นสูง คือกรดไขมันโอเมกา-3 ตัดลดปริมาณการบริโภคแอลกอฮอล์ลง ดื่มเฉพาะในปริมาณที่แนะนำต่อวัน  และหลีกเลี่ยงการดื่มแบบเมาหัวราน้ำ ลดน้ำหนักลง ดัชนี มวลสารในร่างกายผู้มีสุขภาพดีคือระหว่าง 18.5 และ 24.9. ออกกำลังกาย ปรึกษากับแพทย์ของคุณว่าทำอย่างไร คุณจะสามารถเริ่มแผนออกกำลังกายได้ แผนออกกำลังแบบคาร์ดิโอ (cardiovascular exercise program) ภายใต้การกำกับดูแลนั้นเป็นแผนการในอุดมคติ แต่ไม่จำเป็น ตามคำแนะนำของแพทย์นั้น คุณสามารถออกกำลังแบบคาร์ดิโอ (ตัวอย่างเช่น เดิน ว่ายน้ำ) ขึ้นอยู่กับระดับความพร้อมของร่างกายของคุณในปัจจุบัน และเน้นให้สามารถบรรลุเป้าหมายได้อย่างสมเหตุสมผลเมื่อเวลาผ่านไป (ตัวอย่างเช่น เดินรอบหนึ่งช่วงตึกโดยไม่เกิด “ภาวะหายใจไม่อิ่ม”) เลิกสูบบุหรี่ การเลิกสูบบุหรี่ในทันทีสามารถช่วยลดความเสี่ยงที่คุณจะหัวใจวายลงได้ครึ่งหนึ่ง ประมาณ  90% ของผู้มีอาการหัวใจวายรอดชีวิตหากพวกเขามีชีวิตอยู่ตอนที่ไปถึงโรงพยาบาล  การเสียชีวิตจากหัวใจวายจำนวนมากเป็นเพราะผู้ป่วยไม่ได้รับการรักษาทางการแพทย์อย่างรวดเร็ว และสาเหตุที่ล้มเหลวที่จะทำเช่นนั้นมักเกิดจากความรีรอที่จะทำเช่นนั้นของเจ้าตัวเอง หากคุณรู้สึกถึงอาการใด ๆ  ของโรคดังที่ระบุไว้ข้างบน อย่าพยายามรอให้อาการหายไปเอง  หากอยู่ในสหรัฐจงแจ้ง 9-1-1 (หรือหมายเลขสายด่วนแจ้งเหตุฉุกเฉินในประเทศ ซึ่งในไทยคือ 1-9-1) เพื่อขอรับความช่วยเหลือในทันที  แม้จะเป็นความจริงว่าอาการเหล่านี้อาจไม่ได้เป็นอันตราย แต่หากคุณกำลังหัวใจวายจริงๆ  ชีวิตของคุณจะขึ้นอยู่กับการได้รับการรักษาทางการแพทย์โดยเร็วที่สุดที่จะเป็นไปได้ อย่ากลัวว่าจะต้องรู้สึกกระดากอาย หรือกลัวจะทำให้เสียเวลาของแพทย์หรือหน่วยกู้ชีพ – พวกเขาจะเข้าใจ บุคลากรทางการแพทย์ฉุกเฉินสามารถเริ่มการรักษาในทันทีที่พวกเขามาถึง ดังนั้น การแจ้งขอความช่วยเหลือฉุกเฉินจึงเป็นวิธีเร็วที่สุดที่จะได้รับความช่วยเหลือ เมื่อเกิดภาวะหัวใจวาย อย่าขับรถไปโรงพยาบาลด้วยตัวเอง หากบุคลากรทางการแพทย์ไม่อาจเข้าถึงคุณได้อย่างรวดเร็ว หรือหากไม่มีทางเลือกฉุกเฉินอื่นๆ  จงให้สมาชิกในครอบครัว เพื่อน หรือเพื่อนบ้านสักคนช่วยขับรถพาคุณไปยังห้องฉุกเฉินซึ่งอยู่ใกล้ที่สุด หากคุณอยู่ใกล้ๆ กับครอบครัว หรืออยู่ในที่สาธารณะ ในตอนที่คุณเชื่อว่าอาจกำลังจะทุกข์ทรมานจากภาวะหัวใจวาย จงแจ้งให้คนอื่นทราบ หากสถานการณ์ของคุณเลวร้ายลงไปอีก ชีวิตของคุณอาจจะขึ้นอยู่กับใครบางคนที่จะช่วยทำ CPR ( ปฏิบัติการช่วยฟื้นคืนชีพ) ให้ และคุณน่าจะได้รับความช่วยเหลืออย่างได้ผลดีมากขึ้นหากคนอื่นรู้ว่าคุณกำลังเป็นอะไร  หากคุณอยู่บนท้องถนน จงหยุดรถแล้วส่งสัญญาณให้ผู้ขับขี่ยวดยานสักคนหนึ่งที่ผ่านมาจอดรถเพื่อช่วยคุณ หรือแจ้งสายด่วน 1-9-1 และรอ หากคุณอยู่ตรงไหนสักแห่งที่เจ้าหน้าที่การแพทย์จะสามารถเข้าถึงตัวคุณได้อย่างรวดเร็ว หากคุณอยู่บนเครื่องบิน จงแจ้งต่อพนักงานต้อนรับบนเครื่องบินในทันที สายการบินพาณิชย์จะมีอุปกรณ์ทางการแพทย์บนเครื่องบินด้วยซึ่งอาจจะเป็นประโยชน์ พนักงานต้อนรับบนเครื่องบินสามารถจะหาว่ามีแพทย์สักคนหนึ่งอยู่บนเครื่องบินหรือไม่ และจะช่วยทำ CPR  หากจำเป็น ส่วนนักบินก็มีข้อกำหนดให้ต้องบินวนกลับไปยังสนามบินซึ่งอยู่ใกล้ที่สุด หากผู้โดยสารสักคนหนึ่งเกิดหัวใจวาย หากคุณไม่สามารถได้รับการรักษาโดยเร็ว จงพยายามที่จะยังคงสงบ และเคลื่อนไหวน้อยที่สุดที่จะทำได้ จงนั่งลง พักผ่อน และรอคอยการมาถึงของหน่วยบริการการแพทย์ฉุกเฉิน  การออกกำลังสามารถทำให้หัวใจของคุณเครียด และอาจทำให้ภาวะหัวใจวายเลวร้ายลงด้วย หลายคนอาจได้ประโยชน์จากการกินยาแอสไพรินในตอนที่เริ่มภาวะหัวใจวาย คุณสมควรกินหนึ่งเม็ดในทันทีและเคี้ยวยาอย่างช้าๆ ในระหว่างรอการมาถึงของบุคลากรทางการแพทย์ฉุกเฉิน หากแพทย์สั่งยาไนโตรกรีเซอลินให้กับคุณ จงกินยาตามปริมาณที่แพทย์สั่งตอนเริ่มเกิดภาวะหัวใจวาย และแจ้งเหตุฉุกเฉิน อย่างไรก็ตาม ยาแอสไพรินอาจทำให้อาการบางอย่างแย่ลง ดังนั้น จงถามแพทย์ของคุณตั้งแต่ในวันนี้ว่าเป็นแนวทางปฏิบัติที่เหมาะสมหรือไม่
ใส่ใจเมื่อเจ็บหน้าอก. รู้จักอาการอื่นๆ ของโรค. รู้จักสัญญาณต่างๆของภาวะหัวใจวายในสตรี. ตอบสนองอย่างรวดเร็วต่ออาการป่วย. จงทำตามคำแนะนำทางการแพทย์ของมืออาชีพหลังเกิดภาวะหัวใจวาย. ตระหนักเรื่องการเปลี่ยนแปลงทางอารมณ์และทัศนคติของคุณ. ตระหนักถึงความเสี่ยงที่จะหัวใจวายเป็นครั้งที่สอง. เปลี่ยนสไตล์การใช้ชีวิต. เข้ารับการรักษาทางการแพทย์ในทันที. จงทำให้คนอื่นรู้ว่าคุณอาจจะกำลังหัวใจวาย. ลดกิจกรรมลง. กินยาแอสไพริน หรือไนโตรกรีเซอลินหากเหมาะสม.
https://www.wikihow.com/Survive-a-Heart-Attack https://www.wikihow.com/Survive-a-Heart-Attack https://www.wikihow.com/Survive-a-Heart-Attack
Assessing the Signs of a Heart Attack Recovering from a Heart Attack Getting Help During a Heart Attack